हरिमोहन झाकेँ मैथिली साहित्यि लेल के नहि जनैत अछि. एखनहुँ कोनो गाम समाज मे, मैथिली साहित्यिक लेल हरिमोहन झाक नाम प्रमुख रहैत अछि. नाम मैथिली साहित्यक शीर्ष पुरुष आ मुख्य नाम प्रो. हरिमोहन झाक रचना सँ फराक ई एकगोट स्मृति पुस्तकालय अछि वा रहल अछि. खण्डहर सेहो एकरा देखि, हँसि सकैत अछि. मैथिली साहित्य केँ एक स्तर उठओनिहारक समाज केँ लेल की मोजड़ अछि, ई एकर प्रत्यक्ष उदारहण अछि.
 लोक कोना गाम तियागि, अपन जमीन बिसरि जाइत छथि, ई एकर प्रत्यक्ष उदाहरण अछि. साहित्य पुरुष हरिमोहन झाक पुत्र प्रो. मनमोहन झा एहि सभकिछु केँ बिसरि, प्रवास बसल छथि. मुदा की एहि युगपुरुषक स्मृतिकेँ सहेजबाक दायित्व साहित्यकारकेँ, ग्रामीण समाजकेँ नहि बनैत अछि ? भाषा अभियानी सभ चुप्प किएक छथि ? जतेक खर्च साल भरि किनको स्मृति मे, मंच सजएबा मे होइत अछि, ओहि मे ई स्मृति पुस्तकालय पुनः जीवित भए सकैत अछि.
 सोशल मीडिया पर देखल जे किछु नवयुवक लोकनि एहि ऐतिहासिक धरोहरकेँ बचा कए रखबाक अभियान चला रहलाह अछि आ चाहैत छथि जे एहि परिसर केँ एक समृद्ध पुस्तकालय रूपमे परिवर्तित कएल जाइ. ग्रामीण लोक केँ जनजागरण कए जगाएब बड्ड आवश्यक. जौं हमसभ एहि लेल सजग नहि होएब तँ ई समाज, साहित्यिक लोक आ साहित्य केँ बिसरि जएताह. फ़ेसबुक भरि रहि जाएत सभकिछु. एहि अभियान केँ हुनक समाज धरि पहुँचाबी, साहित्य सेवी लोक धरि पहुँचाबी आ एकगोट दायित्व ली. सहयोग दी. अपना स्तर सँ अहि मुद्दा केँ उठाबी. ग्राम : कुमर बाजितपुर । जिला : वैशाली ।
 अहि महत्वपूर्ण बातक जानकारी - विभूति आनंद सर सं प्राप्त भेल फोटो : फेसबुक फीड सँ साभार. 